smcproject/ml-wiki-sentences huggingface dataset:
2011 ലെ ഇന്ത്യൻ കാനേഷുമാരി വിവരമനുസരിച്ച് രട്ടഗഡ്‌ ൽ 103 വീടുകൾ ഉണ്ട്.
ആകെ ജനസംഖ്യ 545 ആണ്.
ഇതിൽ 288 പുരുഷന്മാരും 257 സ്ത്രീകളും ഉൾപ്പെടുന്നു.
രട്ടഗഡ്‌ ലെ സാക്ഷരതാ നിരക്ക് 80.73 ശതമാനമാണ്.
രട്ടഗഡ്‌ ലെ 6 വയസ്സിനു താഴെയുള്ള കുട്ടികളുടെ എണ്ണം 44 ആണ്.
ഇത് രട്ടഗഡ്‌ ലെ ആകെ ജനസംഖ്യയുടെ 8.07 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 248 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 194 പുരുഷന്മാരും 54 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 68.55 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 9.68 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
രട്ടഗഡ്‌ ലെ 219  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 103 - - ജനസംഖ്യ 545 288 257 കുട്ടികൾ (0-6) 44 25 19 പട്ടികജാതി 219 117 102 പട്ടിക വർഗ്ഗം 0 0 0 സാക്ഷരത 80.73 % 53.64 % 46.36 % ആകെ ജോലിക്കാർ 248 194 54 ജീവിതവരുമാനമുള്ള ജോലിക്കാർ 170 160 10 താത്കാലിക തൊഴിലെടുക്കുന്നവർ 24 18 6 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
രഞ്ജൻ ഗൊഗോയ് ഇംഗ്ലീഷ് വിലാസം https://ml.wikipedia.org/wiki/Ranjan_Gogoi
രഞ്ജൻ ഗൊഗോയ് 2018 ഒക്ടോബർ 3 ന് ഇന്ത്യൻ രാഷ്ട്രപതി റാം നാഥ് ഗോവിന്ദിനു മുമ്പിൽ  സത്യപ്രതിജ്ഞ ചെയ്ത് സ്ഥാനമേറ്റ ഇന്ത്യയുടെ 46-ാമത് ചീഫ് ജസ്റ്റിസാണ് ഇദ്ദേഹം .
1982 ൽ അസം സംസ്ഥാനത്തിന്റെ മുഖ്യമന്ത്രിയായിരുന്ന കേശബ് ചന്ദ്ര ഗൊഗോയ്ആണ് പിതാവ്.
ഇന്ത്യയുടെ വടക്കുകിഴക്കൻ സംസ്ഥാനത്ത് നിന്ന് ഇന്ത്യയിലെ ചീഫ് ജസ്റ്റിസ് ആകുന്ന ആദ്യ വ്യക്തിയുമാണ് ഇദ്ദേഹം.
1954 നവംബർ 18 - ന് ജനിച്ചു.
1978 ബാറിൽ ചേർന്ന  ഇദ്ദേഹം ഗുവാഹത്തി ഹൈക്കോടതിയിൽ അംഗമായി.
തുടർന്ന് 2001 ഫെബ്രുവരി 28 ന് സ്ഥിരം ജഡ്ജിയായി.
2010 സപ്തംബർ ഒമ്പതിന് പഞ്ചാബ് , ഹരിയാന ഹൈക്കോടതിയിൽ അദ്ദേഹത്തെ സ്ഥലം മാറ്റി.
2011 ഫെബ്രുവരിയിൽ പഞ്ചാബ്, ഹരിയാന ഹൈക്കോടതി ചീഫ് ജസ്റ്റിസായി.
2012 ഏപ്രിൽ 23 ന് സുപ്രീംകോടതി ജഡ്ജിയായി അദ്ദേഹത്തെ ഉയർത്തി.
സുപ്രീം കോടതിയുടെ 45-ആമത് ചീഫ് ജസ്റ്റിസായിരുന്ന ദീപക്ക് മിശ്ര സ്ഥാനമൊഴിഞ്ഞതോടെ ആ പദവിയിലേക്ക് ഇദ്ദേഹത്തെ പരിഗണിക്കുകയായിരുന്നു.
രഞ്ജിനി
1980 കളിൽ ദക്ഷിണേന്ത്യൻ സിനിമകളിൽ ഒട്ടേറെ കഥാപാത്രങ്ങൾക്കു ജീവൻ നൽകിയ ഒന്നാം നിര നായികാതാരമായിരുന്നു രഞ്ജിനി .
തമിഴ് സിനിമയിലാണ് തന്റെ സിനിമാജീവിതം ആരംഭിച്ചതെങ്കിലും മലയാളത്തിലാണ് ഏറെ പ്രശോഭിച്ചത്.
1970 ൽ സെൽവരാജ് - ലില്ലി ദമ്പതികളുടെ മകളായി സിംഗപ്പൂരിൽ ജനിച്ചു.
സാഷ സെൽവരാജ് എന്നാണ് യഥാർഥ പേര്.
തമിഴ് ചലച്ചിത്രസംവിധായകൻ ഭാരതിരാജ ആണ്  രഞ്ജിനി എന്ന പേര് നൽകിയത്.
അദ്ദേഹത്തിന്റെ മുതൽ മര്യാദൈ ആയിരുന്നു ആദ്യചിത്രം.
മലയാളത്തിലെ ആദ്യചിത്രം സ്വാതിതിരുനാൾ ആയിരുന്നു.
സത്യരാജും രേഖയും പ്രധാന വേഷങ്ങൾ ചെയ്ത കടലോരക്കവിതകളിൽ രണ്ടാം നായികയായി.
അതിനുശേഷം മുകുന്ദേട്ടാ സുമിത്ര വിളിക്കുന്നു എന്ന പ്രിയദർശൻ ചിത്രത്തിൽ മോഹൻലാലിന്റെ നായികയായി.
അതിനു ശേഷമാണ് മലയാള സിനിമയുടെ ഇതുവരെയുള്ള കളക്ഷൻ റെക്കോർഡുകൾ ഭേദിച്ചുകൊണ്ട് ചിത്രം എന്ന ചിത്രമെത്തിയത്.
ചിത്രത്തിനു ശേഷം എണ്ണമറ്റ കഥാപാത്രങ്ങളെയാണ്  മലയാളചലച്ചിത്രകേദാരം രഞ്ജിനിക്കു നൽകിയത്.
മോഹൻലാൽ, മമ്മൂട്ടി , സുരേഷ് ഗോപി , സായികുമാർ , റിസബാവ എന്നീ നായകനടന്മാരുടെ ജോഡിയായിട്ടാണ് രഞ്ജിനി ഏറെ അഭിനയിച്ചിട്ടുള്ളത്.
തന്റെ വിദ്യാഭ്യാസം തുടരാൻ വേണ്ടി അവർ അഭിനയം നിർത്തിവെച്ചു.
ഇപ്പോൾ അവർ ഒരു അഭിഭാഷകയാണ്.
ഒപ്പം കൊച്ചിയിലെ ഓവർസീസ് എജ്യുക്കേഷൻ ഇൻസ്റ്റിറ്റ്യൂട്ടിലെ ജോയിന്റ് ഡയറക്റ്ററായി ജോലി ചെയ്യുന്നു.
[[കസ്റ്റംസ് ഡയറി|കസ്റ്റംസ് ഡയറിയാണ് അവസാനം അഭിനയിച്ച ചിത്രം.
രഞ്ജിനി നായികയായ സിനിമകൾ
മുകുന്ദേട്ടാ സുമിത്ര വിളിക്കുന്നു , ചിത്രം , വർണം, കാലാൾപട, കോട്ടയം കുഞ്ഞച്ചൻ, മുഖം , കസ്റ്റംസ് ഡയറി, അനന്ത വൃത്താന്തം, കൗതുക വാർത്തകൾ, പാവക്കൂത്ത്, ന്യൂസ്, നന്മനിറഞ്ഞവൻ ശ്രീനിവാസൻ, ഒരുക്കം, അഗ്നിനിലാവ്, ഖണ്ഡകാവ്യം.
രഞ്ജിനി ഹരിദാസ് ഇംഗ്ലീഷ് വിലാസം https://ml.wikipedia.org/wiki/Ranjini_Haridas
കേരളത്തിൽ നിന്നുള്ള ഒരു ടെലിവിഷൻ അവതാരകയാണ് രഞ്ജിനി ഹരിദാസ് .
( ഇംഗ്ലീഷ് : Ranjini Haridas ) 2000 ലെ മിസ് കേരള ആയിരുന്നു ഇവർ.
ഐഡിയ സ്റ്റാർ സിംഗർ എന്ന മലയാളം റിയാലിറ്റി ഷോയിലെ അവതാരക ആയിരുന്നു  .
ബിഗ് ബോസ്സ് മലയാളം സീസൺ 1 ലെ മത്സരാർത്ഥി ആയിരുന്നു രഞ്ജിനി.
ടെലിവിഷൻ അവതാരകയ്ക്കുള്ള ഫ്രേം മീഡിയ അവാർഡ് 2010 ൽ ലഭിച്ചു.
ചൈനാടൗൺ എന്ന സിനിമയിലെ ഒരു ചെറിയ വേഷത്തോടെയാണ് രഞ്ജിനി സിനിമാ രംഗത്തേക്ക് കടന്നു വന്നത്.
2013 ൽ പുറത്തിറങ്ങിയ എൻട്രി എന്ന സിനിമയിൽ ശ്രേയ എന്ന പോലീസ്‌ കഥാപാത്രത്തെ അവതരിപ്പിച്ചുകൊണ്ട് നായികയായി അരങ്ങേറി.
എണ്ണം : ചലച്ചിത്രം വർഷം കഥാപാത്രം അഭിനയിച്ചവർ സംവിധായകൻ കുറിപ്പ് 1 ചൈനാടൗൺ 2011 രഞ്ജിനി ഹരിദാസ് മോഹൻലാൽ , ദിലീപ്‌ , ജയറാം റാഫി മെക്കാർട്ടിൻ ആദ്യ സിനിമ, അതിഥി താരം.
2 തൽസമയം ഒരു പെൺകുട്ടി 2012 ടെലിവിഷൻ അവതാരക നിത്യാ മേനോൻ , ഉണ്ണി മുകുന്ദൻ ടി.കെ. രാജീവ് കുമാർ അതിഥി താരം 3 എൻട്രി 2013 എസിപി ശ്രേയ ബാബുരാജ് രാജേഷ് അമനകര ആദ്യ നായിക വേഷം.
4 വാട്ട് ദ എഫ് (WTF) 2013 മനോജ്‌ കെ ജയൻ രൂപേഷ്‌ പോൾ മൂന്ന് നായികമാരിൽ ഒരാൾ.
5 ഒറ്റ ഒരുത്തിയും ശരിയല്ല!
2013 പ്രവീൺ അനിദിൽ ശ്യാം പ്രവീൺ നായിക അവലംബം ↑ മിസ്സ്കേരള.
നെറ്റ്, ജേതാക്കളുടെ പട്ടിക, ഇംഗ്ലീഷ് ↑ ഹിന്ദു.
കോം ↑ പുറത്തേക്കുള്ള കണ്ണികൾ Ranjini Haridas എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രഞ്ജൻ പ്രമോദ് ഇംഗ്ലീഷ് വിലാസം https://ml.wikipedia.org/wiki/Ranjan_Pramod
മലയാളചലച്ചിത്രരംഗത്തെ അറിയപ്പെടുന്ന ഒരു തിരക്കഥാകൃത്തും സംവിധായകനുമാണ് രഞ്ജൻ പ്രമോദ് .
രണ്ടാം ഭാവം (2001), മീശ മാധവൻ (2002), മനസ്സിനക്കരെ (2003), അച്ചുവിന്റെ അമ്മ (2005), നരൻ (2005), രക്ഷാധികാരി ബൈജു ഒപ്പ് എന്നിവയെല്ലാം ഇദ്ദേഹത്തിന്റെ തിരക്കഥയിലൊരുങ്ങിയ ചിത്രങ്ങളാണ്.
ഫോട്ടോഗ്രാഫർ (2006) എന്ന ചിത്രമാണ് ഇദ്ദേഹം ആദ്യമായി സംവിധാനം ചെയ്തത്.
റോസ് ഗിറ്റാറിനാൽ എന്ന ചിത്രത്തിന് ശേഷം അദ്ദേഹം സംവിധാനം ചെയ്ത ചിത്രം ഒ.ബേബി(O.BABY) വളരെയധികം ശ്രദ്ധിക്കപ്പെട്ടു.
"സിനിമയിൽ കലയില്ല. കലയുള്ളത് അതിന്റെകാഴ്ചയിലാണ്. ഒരു ചലച്ചിത്രത്തിന്റെ വിധി നിർണയിക്കുന്നത് ആളുകൾക്ക് അതിന്റെ കഥയുമായി എത്രത്തോളം ഇഴുകിച്ചേരാൻ കഴിയുന്നു എന്നതും അതിലെ കഥാപാത്രങ്ങളിൽ എത്രത്തോളം തങ്ങളെത്തന്നെ കണ്ടെത്താൻ കഴിയുന്നു എന്നതുമാണ്. "
—രഞ്ജൻ പ്രമോദ് ഒരു അഭിമുഖത്തിൽ.
ചലച്ചിത്ര സപര്യ വർഷം ചിത്രം പങ്കാളിത്തം കുറിപ്പുകൾ 2001 രണ്ടാം ഭാവം തിരക്കഥാകൃത്ത് 2002 മീശ മാധവൻ തിരക്കഥാകൃത്ത് 2003 മനസ്സിനക്കരെ തിരക്കഥാകൃത്ത് കരസ്ഥമാക്കിയ പുരസ്കാരം , മികച്ച മലയാളചിത്രത്തിനുള്ള ഫിലിംഫെയർ പുരസ്കാരം 2005 അച്ചുവിന്റെ അമ്മ തിരക്കഥാകൃത്ത് കരസ്ഥമാക്കിയ പുരസ്കാരം , മികച്ച മലയാളചിത്രത്തിനുള്ള ഫിലിംഫെയർ പുരസ്കാരം , മികച്ച സഹനടിക്കുള്ള ദേശീയപുരസ്കാരം നരൻ തിരക്കഥാകൃത്ത് 2006 ഫോട്ടോഗ്രാഫർ കഥ, സംവിധാനം കരസ്ഥമാക്കിയ പുരസ്കാരം , മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം , മികച്ച സംഗീതസംവിധായകനുള്ള മാതൃഭൂമി പുരസ്കാരം , മുല്ലശ്ശേരി രാജു സംഗീത പുരസ്കാരം 2013 റോസ് ഗിറ്റാറിനാൽ കഥ, സംവിധാനം പുറത്തേക്കുള്ള ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് രഞ്ജൻ പ്രമോദ് അവലംബം
രഞ്ജൻ സോധി ഇംഗ്ലീഷ് വിലാസം https://ml.wikipedia.org/wiki/Ronjan_Sodhi
ഒരു ഇന്ത്യൻ ഷൂട്ടിംഗ് താരമാണ് രഞ്ജൻ സോധി .1979 ഒക്ടോബർ 23 ന് പഞാബിലെ ഫീറോസ്പൂരിൽ ആണ് അദ്ദേഹം ജനിച്ചത്‌.
ഡബിൾ ട്രാപ് ഇനത്തിലാണ് അദ്ദേഹം മത്സരിക്കുന്നത്.
രണ്ടു തവണ ലോകകപ്പ്‌ നേടാൻ രഞ്ജൻ സോധിക്ക് കഴിഞ്ഞിട്ടുണ്ട്.
നിലവിൽ ലോക ഒന്നാം നമ്പർ താരം ആണ് അദ്ദേഹം.
അർജുന അവാർഡ്‌ നൽകി രാജ്യം അദ്ദേഹത്തെ ആദരിച്ചിട്ടുണ്ട്.
ലണ്ടൻ ഒളിമ്പിക്സിൽ ഇന്ത്യ ഏറ്റവും കൂടുതൽ മെഡൽപ്രതീഷ അർപ്പിച്ചിരുന്ന താരങ്ങളിൽ ഒരാളായിരുന്നു രഞ്ജൻ സോധി.
എന്നാൽ യോഗ്യത റൗണ്ടിൽ പതിനൊന്നാം സ്ഥാനത്ത്‌ എത്താനേ സോധിക്ക് കഴിഞ്ഞുള്ളൂ.
പുരസ്കാരങ്ങൾ അർജുന അവാർഡ് രാജീവ് ഗാന്ധി ഖേൽ രത്ന പുരസ്കാരം (2013) അവലംബം
രഞ്ജിത്ത് ശങ്കർ ഇംഗ്ലീഷ് വിലാസം https://ml.wikipedia.org/wiki/Ranjith_Sankar
ഒരു മലയാള ചലച്ചിത്രസംവിധായകനും, തിരക്കഥാകൃത്തുമാണ് രഞ്ജിത്ത് ശങ്കർ .
2009-ൽ പുറത്തിറങ്ങിയ പാസഞ്ചർ എന്ന ഇദ്ദേഹത്തിന്റെ ആദ്യ ചലച്ചിത്രം തന്നെ രഞ്ജിത്ത് ശങ്കറിന് പ്രശസ്തി നേടിക്കൊടുത്തു.
കലാപരമായും, സാമ്പത്തികമായും വിജയം കൈവരിച്ച ഒരു ചിത്രമായിരുന്നു പാസഞ്ചർ.
കേരളത്തിൽ , തൃശൂർ ജില്ലയിലാണ് രഞ്ജിത്ത് ശങ്കർ ജനിച്ചത്.
എം. എ. കോളേജ് ഓഫ് എഞ്ജിനീയറിംഗിൽ നിന്നാണ് ഇദ്ദേഹം ബിരുദം നേടിയത്.
ഒരു തിരക്കഥാകൃത്തായി കലാരംഗത്ത് പ്രവേശിച്ച രഞ്ജിത്ത്, ടെലിവിഷൻ പരമ്പരകൾക്ക് വേണ്ടിയാണ് ആദ്യമായി തൂലിക ചലിപ്പിക്കുന്നത്.
നിഴലുകൾ, അമേരിക്കൻ ഡ്രീംസ് എന്നിവ ഇദ്ദേഹത്തിന്റെ തിരക്കഥയിൽ സംപ്രേഷണം ചെയ്യപ്പെട്ട പരമ്പരകളായിരുന്നു.
ആദ്യചിത്രത്തിനു ശേഷം 2011ലാണ് രഞ്ജിത്തിന്റെ രണ്ടാമത്തെ ചിത്രം പുറത്തിറങ്ങുന്നത്.
പൃഥ്വിരാജിനെ നായകനാക്കി പുറത്തിറക്കിയ ആ ചിത്രമായിരുന്നു അർജ്ജുനൻ സാക്ഷി.
ചലച്ചിത്രങ്ങൾ റിലീസ് പേര് അഭിനയിച്ചവർ അവലംബം 2009 പാസഞ്ചർ ദിലീപ് , ശ്രീനിവാസൻ , മംത മോഹൻദാസ് 2011 അർജുനൻ സാക്ഷി പൃഥ്വിരാജ് , ആൻ അഗസ്റ്റിൻ , മുകേഷ് 2012 മോളി ആന്റി റോക്ക്സ് പൃഥ്വിരാജ് , രേവതി , ലാലു അലക്സ് 2013 പുണ്യാളൻ അഗർബത്തീസ് ജയസൂര്യ , നൈല ഉഷ , അജു വർഗ്ഗീസ് 2014 വർഷം മമ്മൂട്ടി , ആശ ശരത് 2015 സു..
സു...
സുധി വാത്മീകം ജയസൂര്യ , ശിവദ നായർ , അജു വർഗ്ഗീസ് 2016 പ്രേതം ജയസൂര്യ , അജു വർഗ്ഗീസ് , ദേവൻ 2017 രാമന്റെ ഏദൻ തോട്ടം കുഞ്ചാക്കോ ബോബൻ , അനു സിതാര 2017 പുണ്യാളൻ പ്രൈവറ്റ് ലിമിറ്റഡ് ജയസൂര്യ , ധർമജൻ ബോൽഗാട്ടി 2018 ഞാൻ മേരിക്കുട്ടി ജയസൂര്യ പുരസ്കാരങ്ങൾ കേരളസംസ്ഥാന പുരസ്കാരങ്ങൾ മികച്ച തിരക്കഥാകൃത്തിനുള്ള 2003 ലെ ടെലിവിഷൻ പുരസ്കാരം (അമേരിക്കൻ ഡ്രീംസ്) ദുബായ് അമ്മ (AMMA) പുരസ്കാരം മികച്ച സാമൂഹികപ്രതിബദ്ധതയുള്ള ചലച്ചിത്രസംവിധായകൻ (പാസഞ്ചർ) മികച്ച പുതുമുഖ സംവിധായകൻ (പാസഞ്ചർ) ഏഷ്യാനെറ്റ് ചലച്ചിത്രപുരസ്കാരം മികച്ച തിരക്കഥ (പാസഞ്ചർ) കേരള ചലച്ചിത്ര ക്രിട്ടിക്സ് പുരസ്കാരം മികച്ച സംവിധായകനുള്ള പ്രത്യേക ജൂറി പുരസ്കാരം (പാസഞ്ചർ) വേൾഡ് മലയാളി കൗൺസിൽ കൈരളി പുരസ്കാരം മികച്ച തിരക്കഥ (പാസഞ്ചർ) സൂര്യ ടി.വി പുരസ്കാരം മികച്ച പുതുമുഖ സംവിധായകൻ (പാസഞ്ചർ) മറ്റു പുരസ്കാരങ്ങൾ 2009: മികച്ച തിരക്കഥക്കുള്ള ആദ്യ ലോഹിതദാസ് പുരസ്കാരം അവലംബം പുറത്തേക്കുള്ള കണ്ണികൾ Official blog http://www.nowrunning.com/news/malayalam/in-conversation-with-ranjith-sankar/37734/story.htm Archived 2012-03-04 at the Wayback Machine .
http://www.metromatinee.com/artist/Ranjith%20Shankar-1953 Archived 2010-12-25 at the Wayback Machine .
http://www.expressbuzz.com/entertainment/Entertainstory.aspx?
Title=Ranjiths+%E2%80%98Arjunan..
%E2%80%99+will+be+an+action+thriller artid=pjS1h1lMAZY= SectionID=TPEu9LXF3Wk= MainSectionID=TPEu9LXF3Wk= SectionName=T0d/vXfniiY= SEO=%5Bപ്രവർത്തിക്കാത്ത+കണ്ണി%5D http://varnachitram.com/2009/10/12/interview-with-ranjith-sankar-part-2/ Archived 2009-12-24 at the Wayback Machine .
റ്റു ലാഫിങ് ബോയ്സ് വിത് എ മഗ് ഓഫ് ബിയർ
ഫ്രാൻസ് ഹാൽസ് രചിച്ച ഒരു ചിത്രമാണ് റ്റു ലാഫിങ് ബോയ്സ് വിത് എ മഗ് ഓഫ് ബിയർ ( Two Laughing Boys with a Mug of Beer ).
The Smoker , with an accomplice on the left and another in the background on the right Two Boys singing , with an accomplice on the left Yonker Ramp and his sweetheart , with an accomplice on the right The evangelist Matthew and the angel , with an accomplice on the left
1988 ലും 2011 ലും 2020 ലും ഈ ചിത്രം മോഷണം പോയിട്ടുണ്ട്.
അവലംബം Frans Hals' , a catalogue raisonné of Hals works by Seymour Slive: Volume Three, the catalogue, National gallery of Art: Kress Foundation, Studies in the History of European Art, London - Phaidon Press, 1974
റ്റിയാൻഗോങ് ദൗത്യം
ചൈനീസ് ബഹിരാകാശ സംഘടനയായ ചൈന നാഷണൽ സ്പേസ് അഡ്മിനിസ്റ്റ്റേഷൻ സ്വന്തമായി സ്ഥാപിക്കുന്ന മൂന്നാം തലമുറ ബഹിരാകാശ നിലയമാണ് റ്റിയാൻഗോങ്.
സ്വർഗീയ ഭവനം എന്നാണ് ചൈനീസ് ഭാഷയിൽ റ്റിയാൻഗോങിന്റെ അർഥം.
ഗുരുത്വാകർഷണം ഉൾപ്പെടെ ഒട്ടേറെ കാരണങ്ങളാൾ ഭൂമിയിൽ നടത്താമെന്നതാണ് ബഹിരാകാശ നിലയത്തിനായുള്ള ദൗത്യത്തിന്റെ പിന്നിൽ.
2022 -ഓടെ ബഹിരാകാശത്ത് പൂർണ സജ്ജമായ പരീക്ഷണശാല യാഥാർഥ്യമാക്കുകയാണ് ചൈനയുടെ ലക്ഷ്യം.
2011 സെപ്തംബർ 29 നാണ് മനുഷ്യവാസമുള്ള ബഹിരാകാശത്തെ പരീക്ഷണശാല എന്ന ലക്ഷ്യത്തോടെ ചൈന റ്റിയാൻഗോങ് പദ്ധതിയിലെ ആദ്യ പേടകമായ റ്റിയാൻഗോങ് -1 നെ വിക്ഷേപിച്ചത്.
ചൈനയിലെ ഗോബി മരുഭൂമിയിലെ ജിയുക്വാൻ വിക്ഷേപണത്തറയിൽനിന്നും ലോങ് മാർച്ച് റോക്കറ്റിന്റെ സഹായത്താൽ കുതിച്ച റ്റിയാൻ ഗോങ് -1 2016 മാർച്ച് 21 വരെ പ്രവർത്തനക്ഷമമായി നിലകൊണ്ടു.
സോവിയറ്റ് യൂണിയന്റെ ബഹിരാകാശ നിലയമായ സല്യൂട്ട് ബഹിരാകാശ നിലയത്തിന്റെ മാതൃകയിലാണ് റ്റിയാൻഗോങ്ങ് ബഹിരാകാശ നിലയം രൂപകൽപ്പന ചെയ്തിരുന്നത്.
ബഹിരാകാശ വാഹനങ്ങളുടെ പറന്നിറങ്ങൽ, നിലയവുമായുള്ള സംയോജനം, തിരികെയുള്ള യാത്ര തുടങ്ങിയ കാര്യങ്ങളെ സംബന്ധിച്ചുണ്ടാക്കേണ്ട തയ്യാറെടുപ്പുകൾ പഠിക്കുക എന്നതായിരുന്നു ച റ്റിയാൻഗോങ്ങ്‌ 1 മോഡ്യൂളിന്റെ ലക്ഷ്യം.
2013-ൽ ഒരു വനിതയടക്കം മൂന്നു ഗവേഷകരുമായി ചൈനയുടെ ബഹിരാകാശ പേടകമായ ഷെൻഷ്യൂ-10 (ദൈവിക വാഹനം)  ബഹിരാകാശത്തെത്തി.
15 ദിവസത്തോളം പേടകത്തിൽ താമസിച്ച് റ്റിയാൻഗോങ് -1ൻെറ പ്രവർത്തനക്ഷമത പരിശോധിക്കുന്ന പരീക്ഷണങ്ങൾ നടത്തിയിരുന്നു.
ഈ നിലയത്തിന്റെ നീളം 10.4 മീറ്ററും വ്യാസം 3.35 മീറ്ററുമാണ്.
15 ഘനമീറ്റർ വ്യാപ്തമുള്ള ഈ പരീക്ഷണനിലയത്തിന്റെ ഭാരം 8506 കിലോഗ്രാമാണ്.
363 കിലോമീറ്റർ പെരിജിയും 381 കിലോമീറ്റർ അപോജിയുമുള്ള ഭ്രമണപഥത്തിലൂടെയാണ് ടിയാന്ഗോങ് -1 ഭൂമിയെ വലം വയ്ക്കുന്നത്.
91.85 മിനിട്ടുകൊണ്ട് ഈ നിലയം ഒരു തവണ ഭൂമിയെ ചുറ്റുമായിരുന്നു.
2016 സെപ്തംബർ 15 ന് ദൗത്യത്തിലെ രണ്ടാമത്തെ വാഹനം റ്റിയാൻഗോങ് -2 വിജയകരമായി വിക്ഷേപിച്ചു.
കൂടുതൽ മെച്ചപ്പെട്ട പ്രവർത്തനങ്ങൾ കാഴ്ചവെക്കുക എന്ന ലക്ഷ്യത്തോടെയാണ് റ്റിയാൻഗോങ് -2 വിക്ഷേപിച്ചത്.
ജിയുക്വാൻ കേന്ദ്രത്തിൽനിന്നു തന്നെയായിരുന്നു വിക്ഷേപണം.
ചൈനയുടെ ബഹിരാകാശ ചരിത്രത്തിലെ ഏറ്റവും ദൈർഘ്യമേറിയ പദ്ധതിയാണ് റ്റിയാൻഗോങ്.
ഭൂമിക്ക് 393 കിലോമീറ്റർ ഉയരത്തിലാണ് പേടകം സ്ഥിതിചെയ്യുന്നത്.
പരീക്ഷണം വിജയിച്ചതിനു പിന്നാലെ രണ്ട് ശാസ്ത്രജ്ഞരേയും പരീക്ഷണശാലയിലേക്ക് ചൈന അയച്ചു.
30 ദിവസത്തെ പരീക്ഷണങ്ങൾക്കായി ജിങ് ഹെയ്പെങ്, ഷെൻ ഡോങ് എന്നിവരെയാണ് ചൈന പരീക്ഷണശാലയിലേക്ക് അയച്ചത്.
ഷിൻസോ 11 എന്ന പേടകത്തിലാണ് ഗവേഷകർ പുറപ്പെട്ടത്.
ബഹിരാകാശത്തെ അത്യാഹിതങ്ങൾ നേരിടുന്നതിനും പ്രഥമശുശ്രൂഷ നൽകുന്നതിനും രക്ഷാപ്രവർത്തനങ്ങൾ നടത്തുന്നതിനുമുള്ള പരീക്ഷണങ്ങളാണ് ഇവർ നടത്തുക.
പട്ടുനൂൽപ്പുഴുക്കളെ ഉപയോഗിച്ചുള്ള ജൈവ പരീക്ഷണങ്ങളും ഹൃദയാരോഗ്യം സംബന്ധിച്ച നിരീക്ഷണ, ഗവേഷണങ്ങളും ചൈനീസ് ശാസ്ത്രജ്ഞർ നടത്തും.
റ്റിയാന്ഗോങ് -3 2020-ൽ വിക്ഷേപിക്കും.
അതോടെ വലിപ്പത്തിലും പ്രവർത്തന മികവിലും റ്റിയാൻഗോങ് ഇന്റർനാഷണൽ സ്പേസ് സ്റ്റേഷനെ മറികടക്കും.
റ്റിയാൻഗോങ് -3 ൽ മൂന്നു ഗവേഷകർക്ക് 40 ദിവസം താമസിച്ച് പരീക്ഷണങ്ങൾ നടത്തുന്നതിനുള്ള സൗകര്യങ്ങൾ ഉണ്ടായിരിക്കും.
റഷ്യയ്ക്കും അമേരിക്കയ്ക്കും ശേഷം ബഹിരാകാശ രംഗത്ത് ഈ നേട്ടം കൈവരിക്കുന്ന മൂന്നാമത്തെ രാജ്യമാണ് ചൈന.
സൈനിക ആവശ്യത്തിനു വേണ്ടിയാണ് ചൈനയുടെ ബഹിരാകാശ ഗവേഷണമെന്ന അമേരിക്കയുടെ ആശങ്കയെത്തുടർന്ന് അന്താരാഷ്ട്ര ബഹിരാകാശ നിലയത്തിൽ നടക്കുന്ന ഗവേഷണങ്ങളുമായി സഹകരിക്കാൻ ചൈനയെ അനുവദിച്ചിരുന്നില്ല.
റ്റു വിമെൻ വിത് എ കാൻഡിൽ ഇംഗ്ലീഷ് വിലാസം https://ml.wikipedia.org/wiki/Two_Women_with_a_Candle
1616-1617 കാലഘട്ടത്തിൽ പീറ്റർ പോൾ റൂബൻസ് വരച്ച ചിത്രമാണ് റ്റു വിമെൻ വിത് എ കാൻഡിൽ അല്ലെങ്കിൽ ഓൾഡ് വുമൺ ആന്റ് യങ് വുമൺ.
ഇപ്പോൾ നെതർലാൻഡിലെ ഹേഗിലെ മൗറിറ്റ്ഷൂയിസിൽ ഈ ചിത്രം സംരക്ഷിച്ചിരിക്കുന്നു.
അതിന്റെ ചിയറോസ്‌ക്യൂറോ, റോമിലെ താമസത്തിനിടെ റൂബൻസ് കണ്ട കാരവാജിയോയുടെ ശക്തമായ സ്വാധീനം കാണിക്കുന്നു.
1640-ൽ അദ്ദേഹത്തിന്റെ മരണം വരെ ഇത് കലാകാരന്റെ കൈവശം തുടർന്നു.
പിന്നീട് അത് അദ്ദേഹത്തിന്റെ ഭാര്യാസഹോദരൻ അർനോൾഡ് ലുൻഡൻസിന് കൈമാറിയിരിക്കാം.
1646-ൽ റിഗയിലെ ഒരു മുഹ്‌ൽമാന്റെ ഉടമസ്ഥതയിലുള്ള ഒരു പെയിന്റിംഗും ഈ പെയിന്റിംഗിനൊപ്പം തിരിച്ചറിയാം.
1801 ആയപ്പോഴേക്കും ഈ ചിത്രം ജോർജ്ജ് റോജേഴ്‌സിന്റെ ശേഖരത്തിൽ പ്രവേശിച്ചു.
അവരിൽ നിന്ന് ഇത് ഹേസ്റ്റിംഗ്സ് എൽവിൻ ഏറ്റെടുത്തു.
1806 വരെ അത് നിലനിർത്തി.
ആ വർഷം മേയ് 23 ന് അത് ലണ്ടനിൽ 950 ഗിനിയയ്ക്ക് അലക്സിസ് ഡെലഹാന്റേയ്ക്ക് വിറ്റു.
ആ വർഷം അവസാനം ഡെലഹാന്റെ 2000 ഗിനികൾക്ക് ചാൾസ് ഡൻകോംബ് എന്ന ബാരൺ ഫെവർഷാമിന് വിറ്റു.
1947-ൽ ബഹാമാസിലെ ബേർഡ് കേയിലെ ഫ്രാൻസിസ് ഫ്രാൻസിസിന് വിൽക്കുന്നതുവരെ ഇത് ഡൺകോംബ് കുടുംബത്തിലൂടെ കൈമാറ്റം ചെയ്യപ്പെട്ടു - തുടർന്ന് അദ്ദേഹം അത് ബോസ്റ്റണിലെ മ്യൂസിയം ഓഫ് ഫൈൻ ആർട്‌സിന് കടം നൽകി.
1965-ൽ അത് ലണ്ടനിലേക്ക് മടങ്ങി.
ആ വർഷം ജൂൺ 30-ന് സോത്ത്ബൈസിൽ ആർട്ട് ഡീലർ ആഗ്ന്യൂസിന് £19,000-ന് വിറ്റു.
അവർ അത് ഉടൻ തന്നെ ഒരു സ്വകാര്യ ശേഖരത്തിന് വീണ്ടും വിറ്റു.
2004 ജൂലൈ 7-ന് സോത്ത്ബൈസിൽ തിരിച്ചെത്തി.
അത് ന്യൂയോർക്കിലെ ഓട്ടോ നൗമാൻ ലിമിറ്റഡിന് £2.5 മില്യൺ ഡോളറിന് വിറ്റു.
ആ ഡീലർ അടുത്ത വർഷം ബാങ്ക് ജിറോ ലോട്ടറിജ്, സ്റ്റിച്ചിംഗ് വ്രെൻഡൻ വാൻ ഹെറ്റ് മൗറിറ്റ്‌ഷൂയിസ്, മോണ്ട്രിയൻ സ്റ്റിച്ചിംഗ്, വെറെനിജിംഗ് റെംബ്രാൻഡ് (ഭാഗികമായി പ്രിൻസ് ബെർണാർഡ് കൾച്ചർഫോണ്ട്‌സിന് നന്ദി) മിസ് എ.എ.ഡബ്ല്യു. ഷ്രോഡർ എന്നിവരിൽ നിന്നുള്ള സംഭാവനകളോടെ അതിന്റെ നിലവിലെ ഉടമകൾക്ക് വീണ്ടും വിറ്റു.
ഉറവിടങ്ങൾ http://www.mauritshuis.nl/nl-nl/verdiep/de-collectie/kunstwerken/oude-vrouw-en-jongen-met-kaarsen-1150/ ‹ The template below ( ACArt ) is being considered for deletion. See templates for discussion to help reach a consensus. ›
റ്റിറാനോസോറസ് റെക്സ് ഇംഗ്ലീഷ് വിലാസം https://ml.wikipedia.org/wiki/Tyrannosaurus_rex
മഹാ ക്രിറ്റേഷ്യസ് യുഗത്തിന്റെ അന്ത്യ കാലഘട്ടത്തിൽ ജീവിച്ചിരുന്ന മാംസഭുക്കുകളായ വളരെ വലിപ്പമേറിയ ഒരിനം ദിനോസറുകളാണ്‌ റിറാനോസോറസ് റെക്സ് (ടി.റെക്സ്)ദിനോസറുകൾ.
ഏതാണ്ട് 85 ദശലക്ഷം മുതൽ 65 ദശലക്ഷം വരെയുള്ള കാലഘട്ടത്തിലാണ്‌ റ്റിറാനോസാറസ്‌ റക്സ്‌ ദിനോസറുകൾ ജീവിച്ചിരുന്നതെന്നാണ്‌ ശാസ്ത്ര ലോകത്തിന്റെ അനുമാനം.
വലിപ്പമേറിയ ശരീരവും കൂർത്ത പല്ലുകളുള്ള വലിയ ശിരസ്സും ബലിഷ്ഠമായ കാലുകളുമുള്ള ഇവ, ഇരയെ ആക്രമിച്ച് കീഴ്പ്പെടുത്തി ഭക്ഷിക്കാറാണ്‌ പതിവ് എന്നും അല്ല ഒരു ശവം തീനി ആയിരുന്നു എന്നും ശാസ്ത്രജ്ഞൻമാർ തമ്മിൽ വാദിക്കുന്നു.
ഈ വാദങ്ങൾ പാലിയെന്റോളോജിയിൽ ഉള്ള ഏറ്റവും പഴയതും ഇപ്പോഴും തുടരുന്നതും ആണ്.
റ്റിറാനോസോറസ് എന്ന വാക്ക് രണ്ടു വാക്കുകൾ കൂടി ചേർന്നതാണ്.
ടൈറന്റ് τυράννος, സോറസ് σαύρος' , എന്നി ഗ്രീക്കു പദങ്ങൾ ചേർന്നു ആണ് ഉണ്ടായിട്ടുള്ളത് അർഥം സ്വേച്ഛാധിപതി ആയ പല്ലി എന്നാണ്.
റെക്സ് എന്ന വാക്ക് ലതിൻ ആണ് അർഥം രാജാവ്‌ എന്നാണ്.
ശരീര ഘടന സെങ്കെൻബർഗ് മ്യൂസിയത്തിലെ ടി.റെക്സ് പ്രതിമ
ദിനോസർ യുഗത്തിലെ ഭീകരന്മാരായ ടി.റെക്സുകൾ രണ്ടു കാലുകളിൽ സഞ്ചരിക്കുന്ന ജീവികളായിരുന്നു.
വലിയ ശിരസ്സും കൂർത്ത മൂർച്ചയേറിയ പല്ലുകളും വികസിച്ച കീഴ്ത്താടിയുമെല്ലാം ഇവയുടെ ജീവിതരീതിക്കനുയോജ്യമായ രീതിയിൽ ക്രമീകരിക്കപ്പെട്ടവയാണ്‌.
രണ്ട് വിരലുകൾ വീതമുള്ള ചെറിയ കൈകളും പക്ഷികളുടേതിന്‌ സമാനമായ മൂന്ന് വിരലുകൾ വീതമുള്ള ബലിഷ്ഠമായ കാലുകളുമാണ്‌ ടി.റെക്സ് ദിനോസറുകൾക്കുണ്ടായിരുന്നത്.
കൈകളിലെയും കാലുകളിലെയും മൂർച്ചയേറിയ നഖങ്ങൾ ഇരയെ ആക്രമിച്ച് കീഴ്പ്പെടുത്താനും കീറിമുറിക്കാനുമാണ്‌ ഉപയോഗിച്ചിരുന്നത്.
മെലിഞ്ഞ് നീണ്ട് ബലിഷ്ഠമായ കൂർത്ത അഗ്രഭാഗത്തോട് കൂടിയ വാലാണ്‌ ഇവയ്ക്കുണ്ടായിരുന്നത്.
ഈ വാൽ പ്രധാനമായും ഉപയോഗിച്ചിരുന്നത് ഓട്ടത്തിനിടയിൽ പെട്ടെന്ന് ദിശ മാറുമ്പോൾ വീഴാതെ ബാലൻസ് ചെയ്യുന്നതിനായിരുന്നു.
പേര് പോലെ തന്നെ ദിനോസറുകൾക്ക് രാജാവ്‌ തന്നെ ആയിരുന്നു ഈ ഭീകരൻ.
റ്റിറാനോസാറസ്‌ റക്സ്‌ ദിനോസറുകൾക്ക് ഏകദേശം നാൽപ്പതടി (12.4 മീറ്റർ)നീളവും പതിനഞ്ചു മുതൽ ഇരുപത് അടി (4.6 - 6 മീറ്റർ) വരെ ഉയരവും ഉണ്ടായിരുന്നതായി കണക്കാക്കപ്പെട്ടിട്ടുണ്ട്.
അഞ്ച് ടൺ മുതൽ ഏഴ് ടൺ വരെയാണ്‌ ഇവയുടെ ശരീരഭാരം കണക്കാക്കിയിരിക്കുന്നത്.
അതേസമയം കൈകളുടെ നീളം വെറും മൂന്നടി മാത്രമായിരുന്നു.
പ്രമാണം:T.
rex head rhs.jpg ടി.റെക്സ് തലയുടെ പ്രതിമ, ഓക്സ്ഫോർഡ് യൂണിവേഴ്സിറ്റി മ്യൂസിയം ഓഫ് നാച്വറൽ ഹിസ്റ്ററി ഫോസിൽ
ഏകദേശം 30നു മേലെ റ്റിറാനോസാറസ്‌യുടെ ഫോസ്സിൽ ഇത് വരെ കണ്ടു എടുത്തിട്ടുണ്ട് .
ഇതിൽ പ്രായപൂർത്തി എത്താതെ ചത്ത   റ്റിറാനോസാറസ്‌യുടെ ഫോസ്സിലുകളും പെടും.
ഇതു ഇവയുടെ ജിവിതത്തെ കുറിച്ച് മനസ്സിലാകുവാൻ ഏറെ സഹായകരമായി.
ഏറെ പഠനങ്ങൾ നടന്നിട്ടുള്ള ഒരു ജനുസ് ആണ് ഇവ .
പുറത്തേക്കുള്ള കണ്ണികൾ Wikimedia Commons has media related to Tyrannosaurus .
വിക്കിസ്പീഷിസിൽ റ്റിറാനോസോറസ് റെക്സ് എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
http://www.enchantedlearning.com/subjects/dinosaurs/dinos/trex/index റ്റിറാനോസോറസ് -- ദിനോ നിഗണ്ട്ടു Unearthing Tyrannosaurus rex T.rex juvenile Jane Archived 2007-09-29 at the Wayback Machine .
റ്റിൽഡ സ്വിൻറ്റൺ ഇംഗ്ലീഷ് വിലാസം https://ml.wikipedia.org/wiki/Tilda_Swintont
സ്കോട്ടിഷ് നടിയും മോഡലുമാണ് റ്റിൽഡ സ്വിൻറ്റൺ .
ക്രോണിക്കിൾസ് ഒവ് നാനിയ , ദ് ബീച്ച് , ബേൺ ആഫ്റ്റർ റീഡിങ് എന്നിവ അവരുടെ ശ്രദ്ധേയമായ ചലച്ചിത്രങ്ങളാണ്.
മൈക്കിൽ ക്ലേറ്റൻ എന്ന ചലച്ചിത്രത്തിലെ അഭിനയത്തിന് മികച്ച സഹനടിക്കുള്ള അക്കാദമി പുരസ്കാരം ലഭിച്ചിട്ടുണ്ട്.
റ്റു ഗേൾസ് ആസ് സെയിന്റ് ആഗ്നസ് ആൻഡ് സെന്റ് ഡൊറോത്തിയ ഇംഗ്ലീഷ് വിലാസം https://ml.wikipedia.org/wiki/Two_Girls_as_Saint_Agnes_and_Saint_Dorothea
വാലൂൺ ആർട്ടിസ്റ്റ് മൈക്കലിന വാട്ടിയർ ചിത്രീകരിച്ച ഒരു എണ്ണച്ചായാചിത്രമാണ് റ്റു ഗേൾസ് ആസ് സെയിന്റ് ആഗ്നസ് ആൻഡ് സെന്റ് ഡൊറോത്തിയ.
ഈ ചിത്രം 1650 കളിൽ വരച്ചിരിക്കാം എന്നു കരുതുന്നു.
ഇപ്പോൾ ഈ ചിത്രം ആന്റ്‌വെർപ്പിലെ റോയൽ മ്യൂസിയം ഓഫ് ഫൈൻ ആർട്‌സിൽ തൂക്കിയിരിക്കുന്നു.
ചിത്രത്തിലെ രണ്ട് പെൺകുട്ടികളിൽ ആട്ടിൻകുട്ടിയോടൊപ്പമുള്ള ഒരാൾ റോമിലെ വിശുദ്ധ ആഗ്നസ് ആയും കൊട്ടയിൽ ആപ്പിളും റോസാപ്പൂവും സിസേറിയയിലെ വിശുദ്ധ ഡോറോത്തിയെയും തിരിച്ചറിയാൻ സഹായിക്കുന്നു.
ഈ പെൺകുട്ടികൾ ആരാണെന്ന് അറിയില്ല (മിക്കവാറും അവർ സഹോദരിമാരാണ്) പക്ഷേ അവരുടെ പേരുകൾ ഈ രണ്ട് വിശുദ്ധരുമായി ബന്ധപ്പെട്ടതാകാം.
പെൺകുട്ടികളെ ഈ രണ്ട് വിശുദ്ധരായി ചിത്രീകരിക്കുന്നതിനുള്ള തിരഞ്ഞെടുപ്പും ഒരുപക്ഷേ ചെറുപ്പക്കാരായ പെൺകുട്ടികളുടെ രക്ഷാധികാരികളാണെന്നതുമായി ബന്ധപ്പെട്ടിരിക്കുന്നു.
സതേൺ നെതർലാന്റിൽ നിന്നുള്ള ഒരു ചിത്രകാരിയായിരുന്നു മൈക്കലിന വാട്ടിയർ.
അടുത്തിടെ മാത്രമാണ് അവരുടെ രചനകൾ ഒരു മികച്ച വനിതാ ബറോക്ക് കലാകാരിയുടെ സൃഷ്ടിയായി അംഗീകരിക്കപ്പെട്ടിട്ടുള്ളത്.
അവരുടെ ചിത്രങ്ങൾ മുമ്പ് പുരുഷ കലാകാരന്മാരുടേതാണെന്നും പ്രത്യേകിച്ച് സഹോദരൻ ചാൾസാട്രിബ്യൂട്ടിന്റേതാണെന്ന് ആരോപണമുയർന്നിരുന്നു.
അക്കാലത്ത് വലിയ ഫോർമാറ്റ് പെയിന്റിംഗുകൾ പുരുഷ ചിത്രകാരന്മാരുടെതാണെന്ന് കണക്കാക്കപ്പെട്ടിരുന്നു.
വാട്ടിയർ ചിത്രീകരിച്ച നിരവധി ഛായാചിത്രങ്ങളിലെ വിഷയങ്ങളുടെയും ഫോർമാറ്റുകളുടെയും വൈവിധ്യത്താൽ മറ്റ് വനിതാ ചിത്രകാരന്മാരിൽ നിന്ന് അവളെ വേർതിരിച്ചു കാണിക്കുന്നു .
റ്റു ഗേൾസ് ഡ്രസിംഗ് എ കിറ്റെൻ ബൈ കാൻഡിൽലൈറ്റ് ഇംഗ്ലീഷ് വിലാസം https://ml.wikipedia.org/wiki/Two_Girls_Dressing_a_Kitten_by_Candlelight Gerard van Honthorst, Adoration of the Child , 1620.
Uffizi gallery, Florence.
Two Girls Dressing a Kitten by Candlelight (detail)
റ്റു ഗേൾസ് ഡ്രസിംഗ് എ കിറ്റെൻ ബൈ കാൻഡിൽലൈറ്റ് (ഡ്രസ്സിംഗ് ദി കിറ്റൻ എന്നും അറിയപ്പെടുന്നു) (1768–1770) ഡെർബിയിലെ ജോസഫ് റൈറ്റ് (1734–1797) ചിത്രീകരിച്ച ഒരു "ഫാൻസി പെയിന്റിംഗ്" ആണ്.
റൈറ്റ് നടത്തിയ നിരവധി മെഴുകുതിരി പഠനങ്ങളിൽ ഒന്നായ ഈ ചിത്രം അദ്ദേഹം സ്പെഷ്യലൈസ് ചെയ്ത ചിയറോസ്കുറോയുടെ ഉപയോഗത്തിലൂടെ അദ്ദേഹത്തിന്റെ കഴിവ് പ്രകടമാക്കുന്നു.
ചെറിയ പെൺകുട്ടികൾ പൂച്ചക്കുട്ടിയെ വസ്ത്രം ധരിപ്പിക്കുന്നതിന്റെ നിഷ്കളങ്കമായ ഒരു രംഗം, കലാചരിത്രകാരന്മാർ ഈ ചിത്രത്തിന് നിരവധി ആഴത്തിലുള്ള അർത്ഥങ്ങൾ ഉണ്ടെന്ന് കരുതുന്നു.
കലാരൂപവും രചനയും
റ്റു ഗേൾസ് ഡ്രസിംഗ് എ കിറ്റെൻ ബൈ കാൻഡിൽലൈറ്റ് ചരിത്രപരമോ സാഹിത്യപരമോ ആയ തീം ഉപയോഗിച്ച് ചിത്രകലയ്ക്കും ചിത്രത്തിനും ഇടയിൽ ചിത്രീകരിക്കുന്ന ഒരു തരം ചിത്രം ആയ ഒരു "ഫാൻസി ചിത്രം" എന്ന് പതിനെട്ടാം നൂറ്റാണ്ടിന്റെ അവസാനത്തിൽ വിശേഷിപ്പിക്കുമായിരുന്നു.
രണ്ട് ഉയർന്ന ക്ലാസ് പെൺകുട്ടികൾ ഒരുപക്ഷേ സഹോദരിമാർ, തങ്ങളുടെ പാവയെ മാറ്റി വച്ചിട്ട് പകരം അവരുടെ പൂച്ചക്കുട്ടിയെ വസ്ത്രം ധരിപ്പിച്ച് അലങ്കരിക്കുന്നതായി ഈ ചിത്രത്തിൽ ചിത്രീകരിച്ചിരിക്കുന്നു.
പെയിന്റിംഗിന്റെ ഏറ്റവും ശ്രദ്ധേയമായ സവിശേഷത, ചിയറോസ്ക്യൂറോയുടെ നൈപുണ്യമുള്ള ഉപയോഗം, പ്രകാശത്തിന്റെയും ഇരുട്ടിന്റെയും താരതമ്യം, അദ്ദേഹം കേന്ദ്രീകരിച്ചിരിക്കുന്ന ഒരു സാങ്കേതികതയാണ്.
ഇവിടെ പെൺകുട്ടികളുടെ രൂപങ്ങളെ മെഴുകുതിരി വെളിച്ചത്തിൽ കാണാം.
റൈറ്റിന്റെ സമകാലികനായിരുന്ന ഇംഗ്ലീഷ് പോർട്രെയ്റ്റ് ചിത്രകാരൻ ജെയിംസ് നോർത്ത്കോട്ട് അദ്ദേഹത്തെ "മെഴുകുതിരി വിളക്ക് ചിത്രങ്ങൾക്കായി ഇപ്പോൾ ജീവിക്കുന്ന ഏറ്റവും പ്രശസ്തനായ ചിത്രകാരൻ" എന്ന് വിളിച്ചു.
ഈ ചിത്രത്തിലെ വൈരുദ്ധ്യങ്ങൾ റൈറ്റിന്റെ ഉപയോഗത്തെ ജെറാർഡ് വാൻ ഹോൺതോർസ്റ്റിന്റെ മതചിത്രങ്ങളുടെ ഉട്രെച്റ്റ് കാരവാഗിസവുമായി താരതമ്യപ്പെടുത്തി.
പെൺകുട്ടികളുടെ വസ്ത്രങ്ങൾ, അവരുടെ പാവ, മാല, പൂച്ചക്കുട്ടിയുടെ ബോണറ്റ് എന്നിവ ശ്രദ്ധാപൂർവ്വം ചിത്രീകരിക്കുന്നതിൽ റൈറ്റ് വിശദമായി ശ്രദ്ധിച്ചിരുന്നു.
ചിത്രത്തിലെ ഒരു നോട്ടം സൂചിപ്പിക്കുന്നത് കാണുന്നത്ര നിഷ്കളങ്കരായിരിക്കില്ല എന്നാണ്.
പക്ഷിയുടെ കഷ്ടപ്പാടുകളിൽ നിന്ന് ഒഴിഞ്ഞുമാറുന്ന റൈറ്റിന്റെ ആൻ എക്സ്പിരിമെന്റ് ഓൺ എ ബേർഡ് ഇൻ ദി എയർ പമ്പിലെ (1768, മുമ്പത്തെ ചിത്രമാണെന്ന് കരുതപ്പെടുന്നു) ചെറിയ പെൺകുട്ടികളിൽ നിന്ന് വ്യത്യസ്തമായി, ഈ പെയിന്റിംഗിലെ പെൺകുട്ടികൾ സ്വയം ആസ്വദിക്കുന്നതായി തോന്നുന്നു.
എന്നിരുന്നാലും ക്രൂരതയുടെ വിഷയം ഒന്നുതന്നെയാണ്.
ഇടതുവശത്തുള്ള പെൺകുട്ടിയെ മുന്നോട്ട് ചിത്രീകരിച്ചിരിക്കുന്നു.
ഏതാണ്ട് രംഗത്തിന് പുറത്ത്, അവളുടെ ചൂണ്ടുവിരൽ സഹോദരിയെ ചൂണ്ടിക്കാണിക്കുന്നു.
നടപടികൾ നിരീക്ഷിക്കാൻ കാഴ്ചക്കാരനെ ക്ഷണിക്കുന്നു.
അവളുടെ ഭ്രാന്തൻ പെരുമാറ്റവും നിഴൽ ഉയർത്തിക്കാട്ടലും ഒരു മോശം മാനം ചേർക്കുന്നു.
ഇത് പ്രകൃതിവിരുദ്ധമായ എന്തെങ്കിലും നടക്കുന്നുവെന്ന് സൂചിപ്പിക്കുന്നു.
ഈ രംഗം തീർത്തും നിഷ്കളങ്കമായിരുന്നുവെങ്കിൽ അത് തീർച്ചയായും പകൽ വെളിച്ചത്തിൽ തന്നെ നടക്കും കൂടാതെ കുട്ടികളുടെ കണ്ണ് തലത്തിൽ കാഴ്ചക്കാരന്റെ സ്ഥാനം നിർണ്ണയിക്കുന്നത് കാഴ്ചക്കാരൻ കുട്ടിയുടെ രഹസ്യ ലോകത്തേക്ക് പ്രവേശിക്കുന്നുവെന്ന തോന്നൽ വർദ്ധിപ്പിക്കുന്നു.
ചിത്രത്തിലെ ഇണയെ സംബന്ധിച്ച സംസാരം നിർദ്ദേശിക്കുന്നത് പൂച്ചക്കുട്ടിയാണ്.
കഴുത്തിൽ മുറുകെ പിടിച്ചിരിക്കുന്നു.
ആൺപൂച്ചയാണെന്ന് നമുക്ക് അനുമാനിക്കാം.
ഇത് നിർബന്ധിത ട്രാൻസ്‌വെസ്റ്റിസത്തെ എതിർക്കുന്നതുപോലെ ചിത്രത്തിൽ നിന്ന് ഉറ്റുനോക്കുന്നു.
എന്നാൽ അതേ സമയം അവന്റെ വാൽ ഉപയോഗിച്ച് നിർദ്ദേശിക്കുന്നു.
ഉത്തേജനത്തിന്റെ ഘടകം ആയ പെൺകുട്ടികളുടെ പാവ അരയിൽ പാവാടകളുമായി അവളുടെ പുറകിൽ കിടക്കുന്നു.
വെളിച്ചത്തിന്റെയും ഇരുട്ടിന്റെയും മേഖലകൾ സൃഷ്ടിച്ച് മെഴുകുതിരി നാടകീയത ചേർക്കുന്നു.
ഒപ്പം കുട്ടിക്കാലത്തെ പരിവർത്തനത്തെ സൂചിപ്പിക്കുന്നു.
ചിത്രം വരച്ചപ്പോൾ ഇംഗ്ലണ്ടിലെ സമ്മത പ്രായം വെറും 12 ആയിരുന്നു സ്ത്രീത്വത്തെ സമീപിക്കുന്ന പെൺകുട്ടികൾ, ആവശ്യമുള്ളതിനേക്കാൾ നന്നായി വസ്ത്രം ധരിച്ചിരിക്കുന്നു.
ഫാൻസി കോളറുകളും കഫുകളും ആഭരണങ്ങളും മുതിർന്നവർക്ക് കൂടുതൽ അനുയോജ്യമാണ്.
അവലംബം പുറത്തേക്കുള്ള കണ്ണികൾ Joseph Wright of Derby എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
റ്റിറാനോസോറസ് (ചലച്ചിത്രം)
2011 ൽ ഇറങ്ങിയ ഒരു ബ്രിട്ടീഷ്‌ ചലച്ചിത്രം ആണ് റ്റിറാനോസോറസ് .
കഥ അഭിനേതാക്കൾ പീറ്റർ മുള്ളൻ - ജോസഫ്‌ ഒളിവിയ കോൾമാൻ - ഹന്നഹ് എഡി മർസൻ - ജെയിംസ്‌ ഗാനങ്ങൾ "Wand'rin' Star" – Nick Hemming (of The Leisure Society ), cover of Lee Marvin 's 1969 hit song from the western musical film Paint Your Wagon "This Gun Loves you Back" – Chris Baldwin (written By Paddy Considine Chris Baldwin) "Truth or Glory" – JJ All Stars "Saturday Night" – JJ All Stars "Psycho Mash" – JJ All Stars "Hi Jack" – Chris Wheat "Sing All Our Cares Away" – Damien Dempsey "We Were Wasted" – The Leisure Society പുരസ്കാരങ്ങൾ അവലംബം പുറത്തേക്കുള്ള കണ്ണികൾ Tyrannosaur ഇന്റർനെറ്റ് മൂവി ഡാറ്റാബേസിൽ
വൈഡ് ഫീൽഡ് ഇൻഫ്രാറെഡ് സർവ്വേ എക്സ്പ്ലോറർ ഇംഗ്ലീഷ് വിലാസം https://ml.wikipedia.org/wiki/Wide-field_Infrared_Survey_Explorer
ഇൻഫ്രാറെഡ് കിരണങ്ങൾ ഉപയോഗിച്ച് പ്രവർത്തിക്കുന്ന ഒരു ബഹിരാകാശ ദൂരദർശിനിയാണ് വൈസ് എന്നറിയപ്പെടുന്ന വൈഡ് ഫീൽഡ് ഇൻഫ്രാറെഡ് സർവ്വേ എക്സ്പ്ലോറർ .
2009 ഡിസംബർ മാസത്തിലാണ് ഇത് വിക്ഷേപിച്ചതു്.
ആദ്യമായി Y ഡ്വാർഫ് വിഭാഗത്തിൽ പെടുന്ന നക്ഷത്രത്തെ കണ്ടെത്തിയത് വൈസ് ആണ്.
കൂടാതെ ആയിരക്കണക്കിന് ഛിന്നഗ്രഹങ്ങളെയും നക്ഷത്രസമൂഹങ്ങളെയും കണ്ടെത്തി.
ആകാശം മുഴുവൻ ജ്യോതിശാസ്ത്രവിശകലനം നടത്തു വൈസ് 3.4, 4.6, 12, 22 μm എന്നീ തരംഗദൈർഘ്യത്തിലുള്ള ഇമേജുകളാണ് ലഭ്യമാക്കുന്നത്.
40സെ.